alexandrainst/scandi-wiki huggingface dataset:
Møllers Asyl barnehage

Møllers Asyl barnehage i Arendal var Sørlandets og en av landets eldste barnehager, etablert i 1884. Den var godkjent for totalt 32 barn (0-6 år) og lå i Iuellsklev 3, og var en av to kommunale barnehager i enheten Barnehager Sentrum Øst. Ble nedlagt 2022 av kommunen.

Historikk
Barnehagen er oppkalt etter doktor Alexander Christian Møller (1762–1847). Han var barnløs og i sitt testament, datert 29. november 1847, ble hans bestyrer Enkemadame Walzell tilgodesett med renter frem til sin død. Men etter hennes bortgang skulle 4000 specidaler med påløpende renter skjenkes til opprettelsen og vedlikeholdelse av et Barneasyl i Barbu. I testamentet skrev Møller at her kunne barn som tilhørte fattige familier plasseres om dagen mens foreldrene gikk på arbeid. Her skulle de også, om omstendighetene tillot det, få undervisning i skolekunnskap og håndarbeide. Barnehagen ble etablert i 1884.

Bauta
Foran barnehagen sto en bauta med relieff av Alexander Christian Møller, laget av Jo Visdal. Bautaen ble satt opp i 1914. Da barnehagen ble nedlagt ble den flyttet opp på Øvre Tyholmen.

Arkivet
Arkivmateriale etter Agders Asyl barnehage befinner seg på KUBEN i Arendal. Arkivmaterialet består av to arkiver, et etter Legatstyret for Alexander Møllers barneasyl og et arkiv etter Møllers Asyl. I arkivet til legatstyret finnes bl.a. doktor Møllers testament. Arkivet etter Møllers Asyl omfatter bl.a. den tidlige perioden til barnehagen fra oppstarten i 1884.

Referanser

Eksterne lenker 
 Barnehager Sentrum Øst
 Møllers Asyl barnehage
 
 

Organisasjoner etablert i 1884
Barnehager
Arendals historie
1884 i Norge
Privatarkiv fra Aust-Agder
Arkiv oppbevart ved KUBEN
Jane Wynne Willson

Jane Wynne Willson (født 1933) er en britisk lærer, forfatter, aksjonist og humanist. Hun er visepresident i det britiske humanistiske forbundet.

Willson har arbeidet som lærer og ble først aktivt involvert i den sekulære humanistiske bevegelsen da hennes eldste barn begynte på skolen. Hun etablerte lokale humanistgrupper i Bristol og Cheltenham, og har siden vært leder for Birminghams humanister i over 30 år. Hun var medlem av humanistforbundets hovedstyre fra 1966 til 1972, og på nytt fra 1988 til 1994, ledet styret fra 1989 til 1992. Hun var forkvinne i Den internasjonale humanist og etiske union fra 1993 til 1996, og dens visepresident fram til 2002. Hun er også direktør av Rationalist Press Association.

Hun er også kjent for sine bøker om ikkereligiøse seremonier som blant annet begravelser, bryllup, og barnenavn. Disse omfatter blant annet:
 Sharing the Future (første gang utgitt som To Love and to Cherish, 1988, flere senere ugaver)
 Funerals Without God (første gang utgitt 1989, flere senere utgaver, ISBN 0-901825-14-X)
 New Arrivals (første gang utgitt 1991; senere revisjon av Robert Ashby, 1999)
 Parenting without God: Experiences of a Humanist Mother (1998) 
 The Chain of Love - A Victorian Family History (2007)

Referanser 

Humanister
Britiske forfattere
Fødsler i 1933
Konservativ Ungdom

Konservativ Ungdoms Landsorganisation (KULO), oftest Konservativ Ungdom (KU), er ungdomsorganisasjonen til Det Konservative Folkeparti i Danmark. Gjennom hele organisasjonens historie har Konservativ Ungdom vist seg som et korrektiv til moderpartiet.

Historie 
Organisasjonen ble stiftet som Danmarks Konservative Ungdomsforeninger 8. desember 1904, uavhengig fra partiet Højre, og er dermed verdens eldste politiske ungdomsorganisasjon som fortsatt eksisterer. Organisasjonen ble etterhvert tilknyttet Højre under navnet Højres Ungdom. Dannelsen var en reaksjon på Højres sviktende oppslutning, og mange i organisasjonen var av den oppfatning at Højre opplevde en forgubbing. Højres Ungdom var derfor hoveddrivkraften bak stiftelsen av sitt nye moderparti – Det Konservative Folkeparti – i 1915. Året etter skiftet Højres Ungdom navn til Konservativ Ungdom.

Mellom 1932 og 1935 steg medlemtallet i Konservativ Ungdom fra 16 000 til 30 000. I juni 1934 var en tredjedel av medlemmene fra København-området, men medlemstallet vokste også kraftig i provinsbyer som Odense og Vejle og i Sønderjylland. Sosialt var det en overvekt av privatfunksjonærer, som handels- og kontormedarbeidere, blant medlemmene. Formann Jack G. Westergaard var den fremste eksponenten for en fløy av Konservativ Ungdom som kritiserte parlamentarismen og de krisene som man mente den hadde medført, og fløyen lot seg inspirere av korporativisme etter mønster fra den italienske fascismen. I 1936 lyktes John Christmas Møller og Poul Sørensen i å felle Westergaard som formann og innsette Aksel Møller i hans sted. Møller sørget for at organisasjonen holdt seg til en moderat, konservativ linje.

Under den andre verdenskrig ble partiarbeidet liggende nede, men i de kommende tiårene vokste organisasjonen jevnt. I 1980-årene opplevde Danmark en politisk høyrebølge som gjorde Poul Schlüter til statsminister og Konservativ Ungdom til den mest synlige politiske ungdomsorganisasjonen i landet. Fra slutten av 1980-årene sank Det Konservative Folkepartis popularitet og dermed også medlemstallet. På 2000-tallet har Konservativ Ungdom dog opplevd en vekst igjen.

Formenn

Referanser

Eksterne lenker 
 

Politiske ungdomspartier i Danmark
Det Konservative Folkeparti
Politiske partier etablert i 1904
1904 i Danmark
Justine Smethurst

Justine Smethurst (født 14. januar 1987 i Melbourne), australsk softballspiller som deltok i de olympiske leker 2008 i Beijing.

Smethurst vant en olympisk bronsemedalje i softball under sommer-OL 2008 i Beijing. Hun var med på det australske laget som kom på tredjeplass i softballturneringen bak  Japan og USA.

OL-medaljer 
  2008  Beijing - Bronse i softball  Australia

Eksterne lenker 
 

Australske softballspillere
Medaljevinnere under Sommer-OL 2008
Deltakere for Australia under Sommer-OL 2008
Softballspillere under Sommer-OL 2008
Personer fra Melbourne
Olympiske medaljevinnere i softball
Skudefestivalen

Skudefestivalen  er en kystfestival som arrangeres i Skudeneshavn den første helgen i juli hvert år. Den første Skudefestivalen ble arrangert i 1994 av de tre foreningene Lions Club Skudeneshavn, Karmøy Råseglarlag og Skudeneshavn Båtforening. Festivalen samler ca 35 000 besøkende og 500-600 båter i løpet av festivaldagene. 

Festivalen er blitt en av Norges største kystfestivaler, og davæende riksantikvar i 1994, Stephan Tschudi, sa om Skudeneshavn: "Norges best bevarte småby med kystkultur på sitt beste".                 På festivalen er det båter i alle kategorier, trebåter, veteranbåter, lystbåter, småbåter og seilskuter. 

Festivalen legger vekt på et variert spekter av utstillinger og stands, som bl.a. demonstrerer gammelt håndverk som båtbygging, repslaging, tønnemaker, knivsmed og lignende. De siste årene har festivalen også samlet en del motorforeninger, som viser frem gamle restaurerte skipsmotorer av ulike årsmodeller og typer.

Blant artistene som har opptrådt på Skudfestivalen er:

a1, Trine Rein,
Vamp, Sveinung
Hølmebakk, Kari Bremnes, Lido Lido, Bjørn Berge, Vinni & The Vagabonds,
Staut, Vidar Johnsen,
Vassendgutane, DDE, Big
Bang, CC Cowboys, Heine Totland, Silje Nergaard, FordRekord, Bjørn Eidsvåg, Hellbillies, Rita Eriksen, Sigvart Dagsland, Morten Abel,
Kaizers Orchestra, de
Lillos, di Derre, Postgirobygget, Åge Aleksandersen, Hanne Krogh, Jan Eggum, Wig Wam, Tramps, Donkeyboy,
Kurt Nilsen, Huldra, Wenche Myhre, Nora Brockstedt, Nordic Tenors, Toralv Maurstad,
Herborg Kråkevik, Hanne Boel,
Vestlandsfanden, Steven Ackles,
Hellbillies, Brit Synnøve
Johansen, Rein Alexander, Hanne Sørvaag, Erik Bye, Per Inge
Torkelsen, Dag Schreiner, Rune Bjerga, Kjell Magnus
Sandve, Reidar Larsen, Jørn Hoel, Steinar Lyse,
Han Innante, Jan Werner Danielsen, Helge Toft,
Vidar Busk, Matti Røssland, Dag Ingebrigtsen, Torstein Sødahl, September When, Tom Russel, Gøran Fristorp, Marian Aas-Hansen, Benny Borg, Knut Reiersrud, Iver Kleive,
Hans Petter Hansen, Helge Jordal,
Torhild Sivertsen, Sigmund Groven, Brazz Brothers, Hard Luck Blues
Band, Lillian Boutte,
Haugesund Popensemble, Leif og kompisane, Bytunets Antikvariske Jazzensemble, Leif og kompisane, Tiger City Jukes, Smokie, Tre Busserulls,
Svein Tang Wa,
New Jordal Swingers,
Det Betales, Janove.

Eksterne lenker
Skudefestivalen

Festivaler i Rogaland
Kultur i Karmøy
Kystkultur
Torben Hansen

Torben Hansen er navnet til flere personer.

I Danmark var det per 1. januar 2022  menn med navnet Torben Hansen.

Blant disse er:
 Torben Hansen (professor), Copenhagen Business School
 Torben Hansen (genforsker) – professor  
 Torben Hansen (folketingsmedlem) (født 1965) – politiker
 Torben Hansen (forfatter) – forfatter og historiker

Referanser
Benjamin Biolay

Benjamin Biolay (født 20. januar 1973 i Villefranche-sur-Saône, Rhône) er en fransk sanger, skuespiller og komponist.

Han var gift med Chiara Mastroianni (datter av den italienske skuespilleren Marcello Mastroianni) som han sang sammen med på albumet Home i 2004. 

Han har skrevet mange sanger til mange fransktalende sangere, blant annet Henri Salvador og yngre artister.

Diskografi (i utvalg) 
 2004 : Home med Chiara Mastroianni

Referanser

Eksterne lenker 
 
 
 
 

Franske sangere
Personer fra Villefranche-sur-Saône
TV-året 2011

TV-året 2011 er en oversikt over hendelser, program og avdøde TV-personligheter i 2011.

Hendelser 
 NRK bestemte at de ikke ville sende Jul i Skomakergata flere ganger, en avgjørelse som ble møtt med motreaksjoner fra TV-publikum.

TV-kanaler 
  August: Bosniske NTV Hayat lanserer Hayat Music TV.
  18. november: Bosniske NTV Hayat lanserer musikkanalen Hayat Folk TV.

Priser

Dødsfall 
 11. januar – Knut Olsen, norsk journalist og programleder (57) (født 1953)
 28. mars – Wenche Foss, norsk skuespiller (93) (født 1917)
 10. april – Børt-Erik Thoresen, norsk TV-personlighet, sanger, musiker, låtskriver og skuespiller (78) (født 1932)
 22. april – Eyvind Solås, norsk musiker, komponist, skuespiller og programleder både i NRK TV og radio (73) (født 1937)
 31. mai – Sølvi Wang, norsk sanger, revyartist, komiker og skuespiller (81) (født 1929)
 3. juni – James Arness, amerikansk skuespiller av norsk avstamming (88) (født 1923)
 20. juni – Ryan Dunn, amerikansk stuntmann (født 1977)
 23. juni – Peter Falk, amerikansk skuespiller (83) (født 1927)
 25. juni – Sven «Plex» Peterson, svensk sportskommentator (84) (født 1926)
 20. november – Lasse Brandeby, svensk journalist, skuespiller og komiker (66) (født 1945)

Referanser

Eksterne lenker 
 

 tv-året 2011
 tv-året 2011
Blodanklage

Blodanklage, også skrevet blodsanklage og kalt blodbeskyldning, er beskyldninger som fra ulike hold er blitt rettet mot (først og fremst ) jøder, om at de dreper kristne barn i en slags ritualmord, og at de samler blodet deres på krukker i synagogene. Tilsvarende beskyldninger og rykter har også gått mot andre grupper, blant annet frimurere og neopaganister.

Slike forestillinger har med ulik intensitet blitt reist opp gjennom historien, spesielt i Europa og i Russland. Blodanklagene har også vært brukt som påskudd til etnisk rensning og forfølgelser. Blant annet ble de en del av den antisemittiske propagandaen i det nasjonalsosialistiske Tyskland. Konspirasjonsteorien forekommer også stadig omtalt som rene faktaopplysninger om jødisk undergravningsvirksomhet i nynazistiske skrifter. Sammenkoplingen av sovjetisk kommunisme og jødedom, har gjort bruk av blodanklagene som et bærende element, og et sannhetsbevis for begges higen mot verdensherredømme: Først går kommunismen og jødedommen sammen om å utrydde alle annerledestenkende, for til sist å vende seg mot hverandre i en avgjørende strid om å ta livet av motparten for så alene å oppnå verdensherredømme.

Republikaneren Sarah Palin gjorde seg skyldig i historieløshet ved å beskylde mediene for å ha rettet «blodanklager» mot henne selv og Tea Party-bevegelsen, etter at pressen antydet at deres «hatske, politiske retorikk» hadde ledet til skytetragedien under et demokratisk valgmøte i Tucson, Arizona 8. januar 2011.

I Norge 
I Norge har påstander om menneskeslakt og hemmelige blodbanker over uskyldige ofre særlig vært knyttet til forestillinger om tryntyrken, og ikke om jøder, hvor derimot advarsler mot og sagn om den evige jøde, som aldri måtte få hvile og legge ned sin vandringsstav, finnes dokumentert fra nær sagt alle kanter av landet.

Se også
 Jødesvin

Referanser 

Jødedom
Sissi (fotballspiller)

Sisleide do Amor Lima (født 2. juni 1967), bedre kjent som Sissi, er en brasiliansk
kvinnelig fotballspiller. Hun spilte sist for FC Gold Pride i 2009.

Sissi begynte å spille med improviserte fotballer fra seksårsalderen, og spilte på profesjonelle brasilianske kvinnelag fra hun var 14. Hun kom på kvinnelandslaget i 1988, på et tidspunkt der det ikke fantes hverken kontinentale eller internasjonale konkurranser å delta i.

Det tok imidlertid en god stund før hun fikk sitt internasjonale gjennombrudd; først i VM i Sverige i 1995 var Sissi med til VM. VM ble en skuffelse for Brasil. OL året etter ble bedre, Brasil kom til semifinalen, og tapte for Kina, og de tapte senere bronsefinalen mot Norge. Sissi spilte alle kampene, og bare i bronsefinalen ble hun byttet ut, da med fire minutter igjen å spille.

VM i 1999 var den store turneringen for Sissi. Hun fikk med Brasil til nok en bronsefinale etter å ha scoret i samtlige kamper bortsett fra semifinalen, som Brasil tapte mot USA. Sissi scoret blant annet begge målene mot Italia, og også golden goal i kvartfinalen mot Nigeria. Sissi scoret tilsammen 7 mål, noe som ga en delt førsteplass på toppscorerlisten med Sun Wen fra Kina. Hun ble også rangert som VMs nest beste spiller etter Sun. Den venstrebente midtbanespilleren markerte seg også fordi hun hadde barbert hodet sitt til turneringen.

Sissi var også med i OL i Sydney, der hun også her spilte alle kampene, og bare i én kamp ble byttet ut, da med 7 minutter igjen å spille. Om enn verken Sissi eller Brasil utmerket seg, ble hun tilbudt plass på San Jose CyberRays i WUSA. Sissi markerte seg godt, og ble tatt med på årets lag hvert år ligaens tre leveår. Sissi spilte deretter i amatørligaen WPSL, før hun i 2009 spilte tre kamper for FC Gold Pride. Siden har hun ikke spilt, og det antas at hun har lagt opp.

Referanser

Utmerkelser 
 FIFA Golden Boot 1999 (toppscorer i VM)
 FIFA Silver Ball Award (nest beste spiller i VM)
 Første «Beste kvinnelige fotballspiller i Sør-Amerika»
 «Årets lag» i WUSA 2001-03
 WUSA Humanitarian of the Year Award 2002
 MVP (Årets spiller) i WPSL-ligaen

Eksterne lenker 
 

Brasilianske fotballspillere
Deltakere for Brasil under Sommer-OL 1996
Fotballspillere under Sommer-OL 1996
Deltakere for Brasil under Sommer-OL 2000
Fotballspillere under Sommer-OL 2000
Personer fra regionen Nordeste Baiano
Fødsler i 1967
Jan Erik Gabrielsen

Jan Erik Gabrielsen (født 18. april 1950 i Rolvsøy, død 12. juni 2012) er en norsk tidligere vektløfter, styrkeløfter og bokser, som konkurrerte for Lenja Atletklubb og Turn- og Idrettslaget National.

Gabrielsen vant gull i NM i vektløfting i 1976, 1977 og 1978. To ganger har han satt norgesrekorder i vektløfting; først i 1975 med et støt på 188,5 kg, og så i 1978 med et støt på 193 kg. I Nordisk mesterskap i vektløfting vant han bronsemedalje i 1977, og kom på 4.-plass i 1978. Han har også vunnet tre NM-gull for lag. Gabrielsen har to ganger vunnet gull i NM i styrkeløft og to ganger vunnet gull i NM i benkpress. Han har også satt flere norgesrekorder innen styrkeløftsporten.

Mot slutten av sin idrettskarriere ble Gabrielsen tatt for dopingbruk, og utestengt av domsutvalget i Norges Idrettsforbund frem til 4. februar 1993. Han vendte aldri tilbake til idretten etter dopingutestengelsen.

Resultater og meritter i vektløfting http://urn.nb.no/URN:NBN:no-nb_digibok_2015051108089

NM i vektløfting

Resultater og meritter i styrkeløft http://styrkeloft.no/gammel/files/historikk/

NM i styrkeløft

Referanser 

Norske vektløftere
Norske styrkeløftere
Dopingsaker i vektløfting
Dopingsaker i styrkeløft
Fødsler i 1950
Dødsfall i 2012
Antonio Pacheco

Antonio Pacheco Massó (født 4. juli 1964), cubansk baseballspiller som deltok i de olympiske leker 1992 i Barcelona, 1996 i Atlanta og 2000 i Sydney.

Pacheco ble olympisk mester i baseball under Sommer-OL 1992 i Barcelona. Han var med på det cubanske laget som vant den første olympiske baseballturneringen foran Kinesisk Taipei og Japan. Cuba vant finalen mot Kinesisk Taipei med 11-1.

Fire år senere, under Sommer-OL 1996 i Atlanta vant han sin andre olympiske gullmedalje i baseball. Cuba vant finalen mot Japan med 13-9.  
    
Pacheco vant sin tredje olympiske medalje i baseball under Sommer-OL 2000 i Sydney. Cuba tapte finalen mot USA med 0-4.

OL-medaljer 
  1992  Barcelona -  Gull i baseball  Cuba
  1996  Atlanta -  Gull i baseball  Cuba
  2000  Sydney -  Sølv i baseball  Cuba

Eksterne lenker 
 

Cubanske baseballspillere
Medaljevinnere under Sommer-OL 1992
Deltakere for Cuba under Sommer-OL 1992
Baseballspillere under Sommer-OL 1992
Medaljevinnere under Sommer-OL 1996
Deltakere for Cuba under Sommer-OL 1996
Baseballspillere under Sommer-OL 1996
Medaljevinnere under Sommer-OL 2000
Deltakere for Cuba under Sommer-OL 2000
Baseballspillere under Sommer-OL 2000
Olympiske mestere for Cuba
Fødsler i 1964
Olympiske medaljevinnere i baseball
Christian Mork

Christian Mork (født 3. februar 1993 på Hareid) er en norsk fotballspiller som spiller angriper for Follo FK. Han har tidligere spilt for Hareid og Hødd. Mork har flere aldersbestemte landskampar for Norge. Han var også i en alder av 15 år på prøvespill hos akademiet til Manchester United.

Mork studerer idrettsfag ved Ulstein videregående skole i Ulsteinvik

Eksterne lenker 
 Christian Mork - presentasjonsside hos Hødd.

Norske fotballspillere
Fotballspillere for IL Hødd
Personer fra Hareid kommune
Fødsler i 1993
Abdul Reham Qasemlo

Abdul Rahman Qasimlo (født 22. desember 1930 i Urmia i Iran, død 13. juli 1989 i Wien) var en kurdisk politisk leder, økonom med doktorgrad fra Frankrike, hvor han hadde oppholdt seg fram til den iranske revolusjonen i 1979. Han var en av grunnleggerne av Kurdistans demokratiske parti i Iran og satt som leder av partiet fra 1973 til sin død.

Han kunne lese, skrive og snakke kurdisk, persisk, arabisk, tyrkisk, aserbajdsjansk, fransk, engelsk, russisk, tsjekkisk og slovakisk og var kjent med tysk.

Etter at krigen sluttet i 1989 skjønte den iranske regjeringen at det var på tide å forhandle med kurderne. I virkeligheten var dette bare maskepi.

Flere debatter og møter fulgte mellom den iranske regjeringen og kurderne i Wien den 28. desember, 30. desember og 20. januar og siste møtet var den 13. juli.1989 i Wien.

Den kurdiske delegasjonen besto av Abdul Rahman Qasimlo, Abdullah Ghaderi-Azar og Fadil Rassoul.

Den iraniske delegasjonen besto av Mohammed Jafar Sahraroudi , Hadji Moustafawi og Amir Mansur Bozorgian.

I selve rommet der forhandlingene fant sted, ble Abdul Rahman Qasimlo drept av tre revolverkuler til hørende de iranske delegasjonsmedlemmene.

Abdullah Ghaderi-Azar ble rammet av elleve revolverkuler og Fadhil Rassoul ble rammet av fem.

Den iranske delegasjonen ble løslatt etter 24 timer i politiets varetekt og tok tilfluktssted i den iranske ambassaden.

Referanser

Kurdistan
Iran
Chen Chi-Hsin

Chen Chi-Hsin (forenklet kinesisk: 陈执信; tradisjonell kinesisk: 陳執信; pinyin: Chén Zhíxìn, født 26. mai 1962), taiwansk baseballspiller som deltok i de olympiske leker 1992 i Barcelona.
 
Chen vant en olympisk sølvmedalje i baseball under sommer-OL 1992 i Barcelona. Han var med laget som representerte Kinesisk Taipei og kom på andreplass i den første olympiske baseballturneringen bak Cuba. Kinesisk Taipei tapte finalen til Cuba med 1-11.

OL-medaljer 
  1992  Barcelona -  Sølv i baseball  Kinesisk Taipei

Eksterne lenker 
 

Taiwanske baseballspillere
Olympiske sølvmedaljevinnere for Taiwan
Medaljevinnere under Sommer-OL 1992
Deltakere for Taiwan under Sommer-OL 1992
Baseballspillere under Sommer-OL 1992
Fødsler i 1963
Olympiske medaljevinnere i baseball
Eirik Heltne

Eirik Heltne (født 17. september 1992 i Ulsteinvik) er en norsk fotballspiller som spiller på midtbanen for Bergsøy. Han har tidligere spilt for Hasundgot, Hødd, Herd og Træff. 

Han har tidligere vært på prøvespill hos akademiet til Ipswich Town i England.

I 2012 ble han Norgesmester med Hødd da de slo Tromsø i cupfinalen.

Heltne gikk på idrettsfag ved Ulstein videregående skole i Ulsteinvik fra 2008 til 2011. Han er yngre bror til Høddspiller Vegard Heltne.

Eksterne lenker 
 

Norske fotballspillere
Fotballspillere for IL Hødd
Personer fra Ulstein kommune
Fødsler i 1992
Huang Wen-Po

Huang Wen-Po (født 29. oktober 1971), taiwansk baseballspiller som deltok i de olympiske leker 1992 i Barcelona.
 
Huang vant en olympisk sølvmedalje i baseball under Sommer-OL 1992 i Barcelona. Han var med laget som representerte Kinesisk Taipei og kom på andreplass i den første olympiske baseballturneringen bak Cuba. Kinesisk Taipei tapte finalen til Cuba med 1-11.

OL-medaljer 
  1992  Barcelona -  Sølv i baseball  Kinesisk Taipei

Eksterne lenker 
 

Taiwanske baseballspillere
Medaljevinnere under Sommer-OL 1992
Deltakere for Taiwan under Sommer-OL 1992
Baseballspillere under Sommer-OL 1992
Fødsler i 1963
Olympiske medaljevinnere i baseball
Sivert Heltne Nilsen

Sivert Heltne Nilsen (født 2. oktober 1991) er en norsk fotballspiller som spiller for .

Han har tidligere spilt 1 sesong for , 4 sesonger for  og som ungdom spilte han for klubben . 
Heltne Nilsen studerte idrettsfag ved Ulstein videregående skole i Ulsteinvik. 
Han er sønn av Lars Arne Nilsen som trente Hødd i perioden 2008-2013, han trener nå . I 2013 debuterte han for Norges U-23 landslag mot Italia, kampen endte 2-2. Han spilte 2 kamper tilsammen her.

Referanser

Eksterne lenker 
 
 Sivert Heltne Nilsen - presentasjonsside hos Vålerenga.

Norske fotballspillere
Fotballspillere for Volda TI Fotball
Fotballspillere for IL Hødd
Fotballspillere for Vålerenga Fotball
Fotballspillere for SK Brann
Fotballspillere for AC Horsens
Fotballspillere for IF Elfsborg
Fotballspillere for Waasland-Beveren
Norske fotballspillere i Belgia
Norske fotballspillere i Danmark
Norgesmestere i fotball
Personer fra Volda kommune
Sindre Eid

Sindre Eid (født 29. september 1974) er en norsk fotballtrener og tidligere fotballspiller.

Han var også en tid kaptein for U18-landslaget.

Da Norges Fotballforbund i 1992 offentliggjorde et talentutviklingsprosjekt som skulle sørge for at det norske landslaget ville kvalifisere seg for VM i 1998, var Eid listet opp som en av de 51 spillerne det skulle satses på.

Sindre Eid startet sin karriere for Langevåg Idrettslag og var blant annet på U15 (guttelandslaget) og scoret vinnermålet mot Tsjekkoslovakia i 1990, da de fikk bronse i en turnering avholdt i Polen. Etter å ha vært på U16 i 1991 og U17 i 1992 gikk han over til Molde FK som også hadde kjøpt André Nevstad fra Hødd, og lånt Roar Strand fra Rosenborg. Eid gikk på Molde videregående skole (toppidrettsgymnas) og var også blitt kaptein på U18 (juniorlandslaget) og med i Even Pellerud sitt såkalte «Prosjekt VM/98». I 1994 spilte Eid for OL-Laget, men foran 1995-sesongen gikk han til Hødd for kroner 150 000 sammen med Andre Nevstad, og fikk mange kamper i Tippeligaen 1995 som rykket ned, men han var i U21-troppen (kaptein), da og tapte 0-5 for RBK i semifinalen av Norgesmesterskapet i fotball for herrer 1995.

Foran 1998-sesongen ble han forsøkt kjøpt av Bodø/Glimt, men fortsatte for Hødd som ble slått ut av Stryn i Norgesmesterskapet i fotball for herrer 1998. I oppkjøringen til 2000 var han innom Haugesund FK, før han returnerte til Hødd som slo ut Rosenborg av Norgesmesterskapet i fotball for herrer 2001 med en scoring fra Sindre Eid etter en stuss fra Geir Televik. På slutten av karrieren (2005) var han også trener for Langevåg Idrettslag, som lå i 3. divisjon, men ligger litt nærmere byen. Det ble bare 7.-plass, så fra 2006 ble han heller markedssjef i Hødd. Eid var i det vesentlige en midtstopper, men spilte av og til venstre back. Han hadde over 350 kamper for Hødd i Adeccoligaen og Tippeligaen.

Referanser 

Norske fotballspillere
Norske fotballtrenere
Fotballspillere for IL Hødd
Personer fra Sula kommune
Fotballtrenere for Hødd
Fødsler i 1974